खैबर पख्तूनख्वा. यहां के लोअर दीर इलाके का छोटा-सा गांव फार फलंग आजकल सुर्खियों में है। इसकी वजह यहां रहने वाले अयाज इलियास बाबू है, जिसे नवनिर्वाचित प्रधानमंत्री इमरान खान का हमशक्ल कहा जाता है। अयाज की लोकप्रियता का आलम यह है कि उसके घर रोजाना सैकड़ों लोग पहुंचते हैं और फोटो खिंचवाते हैं। अयाज ने बताया कि 2013 के आम चुनाव में लोगों ने पहली बार उसे इमरान का हमशक्ल कहा। पिछले महीने हुए आम चुनाव में पाकिस्तान तहरीक-ए-इंसाफ (पीटीआई) की जीत ने अयाज की लोकप्रियता और भी बढ़ा दी।